[{"text_idx": "#000002", "text": "Sut i gofrestru ar gyfer allwedd API"}, {"text_idx": "#000005", "text": "Mae Macsen yn feddalwedd cynorthwyydd personol Cymraeg cod agored tebyg i Alexa neu\u2019r Google Assistant. Ystyr cod agored yw y gall unrhyw un weld, addasu a dosbarthu\u2019r cod fel yr hoffen nhw. Mae\u2019n gweithio fel ap ar ffo\u0302n neu dabled, ac mae ar gael ar gyfer dyfeisiau iOS ac Android. Mae\u2019n bosib siarad gyda Macsen mewn Cymraeg naturiol er mwyn gofyn iddo gwblhau tasgau neu ofyn am wybodaeth, e.e. chwarae cerddoriaeth, rhoi\u2019r golau ymlaen neu i ffwrdd, gofyn am y newyddion, tywydd, gwybodaeth o Wicipedia."}, {"text_idx": "#000006", "text": "Hyd yn hyn, mae gan ap Macsen 10 sgi\u0300l yn cynnwys:"}, {"text_idx": "#000007", "text": "\u2013 Darllen y newyddion [Fideo]"}, {"text_idx": "#000013", "text": "\u2013 Trawsgrifio testun Cymraeg llafar i destun trwy gyfrwng yr ap"}, {"text_idx": "#000014", "text": "\u2013 Amserydd rydych chi\u2019n medru ei osod drwy orchmynion llafar"}, {"text_idx": "#000016", "text": "Mae Macsen yn codi\u2019r newyddion o benawdau Golwg360, a gallwch ofyn iddo am y prif benawdau, newyddion Cymru, Prydain a\u2019r newyddion rhyngwladol, a\u2019r newyddion busnes, iechyd, chwaraeon."}, {"text_idx": "#000019", "text": "Mae modd teipio yn ogystal a\u0302 defnyddio\u2019r llais i ofyn cwestiynau a rhoi gorchmynion i Macsen."}, {"text_idx": "#000020", "text": "Technolegau Iaith Cymraeg o fewn Macsen"}, {"text_idx": "#000021", "text": "Mae ap Macsen yn defnyddio nifer o dechnolegau gwahanol er mwyn gweithio. Defnyddia adnabod lleferydd Mozilla DeepSpeech i drosi\u2019r hyn yr ydych yn ei ddweud i mewn i destun. Yn dilyn hynny, mae technoleg adnabod bwriad yn cael ei ddefnyddio i adnabod a oedd hynny\u2019n gais am newyddion, y tywydd, cerddoriaeth neu un o\u2019r dewisiadau eraill. Pan fydd angen i Macsen ymateb ar lafar, mae\u2019n gwneud hynny drwy ddefnyddio technoleg testun-i-leferydd i lefaru\u2019r ymateb priodol."}, {"text_idx": "#000022", "text": "Rydym yn dal wrthi yn gwella\u2019r nodweddion lleferydd, ac os hoffech chi, gallwch ein helpu i\u2019w wella yn y dyfodol drwy gyfrannu recordiadau o\u2019ch llais. Gallwch wneud hyn o fewn yr ap drwy glicio ar Hyfforddi yno. Bydd hyn yn eich arwain i ddarllen yn uchel y brawddegau sy\u2019n cael eu hadnabod ar gyfer y 7 sgi\u0300l yn yr ap. Byddwn yn defnyddio\u2019r recordiadau hyn i greu setiau datblygu a setiau profi ar gyfer hyfforddi\u2019r adnabod lleferydd. Os ydych am gyfrannu mwy na hyn, ewch i wefan CommonVoice Mozilla i recordio brawddegau ar gyfer y casgliad mawr o recordiadau."}, {"text_idx": "#000024", "text": "Ariannwyd yr ap a\u2019r gwaith adnabod lleferydd gan Lywodraeth Cymru, ac rydym yn diolch iddyn nhw ac i\u2019r gwirfoddolwyr sydd wedi bod yn cyfrannu eu lleisiau i wella technoleg lleferydd. Diolch hefyd i Golwg360 ac i OpenWeatherMap am ganiata\u0302d i ddefnyddio\u2019u gwasanaethau ar-lein."}, {"text_idx": "#000025", "text": "Mae\u2019r cod i\u2019r ap ar gael o GitHub yn y gobaith y bydd yn adnodd defnyddiol i ddatblygwyr:"}, {"text_idx": "#000026", "text": "Yn ogystal, mae\u2019r cod ar gyfer y parsiwr bwriad hefyd ar gael yn GitHub:"}, {"text_idx": "#000027", "text": "Mae ddogfennaeth sut gellir defnyddio darpariaeth Macsen ar gyfer ehangu gwasanaeth digidol ar gael o fewn cod yr ap:"}]